Juuli 2011

**Juuli 2011**, kroonika

2011. aasta juuli algas reedel ja lõppes 31 ööpäeva pärast pühapäeval.

## [[1. juuli]]

* Ameerika Ühendriikide kaitseministrina astus ametisse Leon Panetta.
* Leedus Vilniuses tähistasid Eesti välisminister Urmas Paet, Leedu välisminister Audronius Ažubalis, Läti välisminister Ģirts Valdis Kristovskis ja Ameerika Ühendriikide riigisekretär Hillary Clinton Eesti, Läti ja Leedu iseseisvuse taastamise 20. aastapäeva.
* Marokos toimus põhiseadusreferendum.
* Poola võttis Ungarilt üle Euroopa Liidu eesistujamaa kohustused.
* Saksamaal võeti kohustusliku väeteenistuse asemel kasutusele palgaarmee ja vabatahtlik teenistus.
* Venemaal kuulutas Moskva kohus saientoloogia looja L. Ron Hubbardi teosed ekstremistlikuks ja keelas nende levitamise Venemaal.
* Eestis jõustus uus keeleseadus.
* Eestis hakkas kehtima uus liiklusseadus.
* Tallinna lauluväljakul avati XI noorte laulu- ja tantsupidu.

## [[2. juuli]]

* Monacos toimus Monaco vürsti Albert II ja Charlene Wittstocki laulatus.
* Serbia ja Kosovo sõlmisid kokkulepped muu hulgas inimeste vabas liikumises kahe maa vahel ning isikutunnistuste ja ülikoolidiplomite vastastikuses tunnistamises.
* Venemaa taastas elektrienergia tarned Valgevenele, kes sai oma võla makstud.
* Wimbledoni tenniseturniiri naiste üksikmängu finaalis alistas tšehh Petra Kvitová venelase Marija Šarapova 6:3, 6:4.

## [[3. juuli]]

* India lõunaosas Kerala osariigis leiti Patmaṉābhasvāmi templi hoiukambritest kolme päeva jooksul hiigelsuur kuldmüntidest, ehetest ja juveelidest koosnev aardeleid.
* Indoneesias Sulawesi saare põhjaosas hakkas purskama Soputani vulkaan. 
* Wimbledoni meesüksikmängu finaalis alistas serblane Novak Đoković hispaanlase Rafael Nadali 6:4, 6:1, 1:6, 6:3.
* Tais toimusid parlamendivalimised. Valimised võitis opositsiooniline endist peaministrit Thaksin Shinawatrat toetav partei Phuea Thai, mis sai üle poole kohtadest.

## [[4. juuli]]

* Euroopa Inimõiguste Kohtu presidendiks valiti Briti kohtunik Nicolas Bratza. Ta astub ametisse novembris 2011.
* Haiti president Michel Martelly nimetas uueks peaministri kandidaadiks Bernard Gousse'i.
* Norra lääneosas Hordalandi maakonnas Ullensvangis kukkus alla kaubahelikopter Eurocopter AS350. Selle pardal olnud viis inimest hukkusid.
* Suurbritannias Londonis avati Ameerika Ühendriikide presidendi Ronald Reagani monument.
* Venezuela president Hugo Chávez saabus kodumaale pärast ligi kuu kestnud vähiravi Kuubal.
* Eesti president Toomas Hendrik Ilves alustas kolmepäevast visiiti Gruusias, et kohtuda teiste seas Gruusia presidendi Mihheil Saakašvili ja peaministri Nika Gilauriga.

## [[5. juuli]]

* Afganistani idaosas Parvāni provintsis kukkus enne maandumist alla Bakuust Bagrāmi teel olnud, lennufirmale Silk Way kuulunud transpordilennuk Il-76, mille pardal hukkus üheksa inimest. 
* Brasiilia Chico Mendese Instituut teatas, et Brasiiliast Rio de Janeiro osariigist on leitud senitundmatu hiireliik. Sellele anti kohaliku hõimu järgi nimetus *[[Cerradomys coytaca]]*.
* Iraagis umbes 20 km Bagdadist põhja pool At-Tājīs toimunud kahe pommiplahvatuse tagajärjel hukkus vähemalt 35 inimest ja 28 sai vigastada. 
* Poola ranniku lähedalt Läänemere põhjast leiti 1953. aastal uppunud Nõukogude Liidu transpordilaeva Akademik Karpinski vrakk. 
* Rahvusvahelise Valuutafondi direktorina astus ametisse Christine Lagarde.
* Sudaani ranniku lähedal Punases meres süttis Sudaanist Saudi Araabiasse teel olnud laev. Selle pardal hukkus umbes 200 põgenikku.
* Süüria keskosas Ḩamāh's tappis sõjavägi vähemalt 22 valitsusvastastel meeleavaldustel osalenud inimest.
* Uus-Meremaa Põhjasaarest lääne pool umbes 30 km kaugusel Waikato ringkonnas asuvast Taupo asulast leidis aset 6,5-magnituudine maavärin.
* Venezuelas tähistati riigi iseseisvumise 200. aastapäeva.

## [[6. juuli]]

* Iraagi ametiisikud teatasid 900 arvatavalt Şaddām Ḩusayni ajal tapetud kurdi surnukeha leidmisest massihauast Kesk-Iraagist Ad-Dīwānīyah' lähedalt.
* Lõuna-Aafrika Vabariigis Durbanis toimunud istungil valis Rahvusvaheline Olümpiakomitee 2018. aasta taliolümpiamängude korraldajaks Lõuna-Korea Pyeongchangi.
* Türgis astus ametisse peaminister Recep Tayyip Erdoğani uus valitsus.
* Valgevene julgeolekujõud vahistasid sadu president Alaksandr Łukašenka vastu protestinud inimesi.

## [[7. juuli]]

* Hiinas Shandongi provintsis jäi söekaevanduses puhkenud tulekahju tagajärjel kaevandusse lõksu vähemalt 36 kaevurit.
* Hispaania Santiago de Compostela linna Püha Jakobi kloostri ametiisikud teatasid, et kloostri arhiivist on varastatud hindamatu 12. sajandist pärinev käsikiri *[[Codex Calixtinus]]*.
* Hollandis Enschedes aset leidnud remonditava jalgpallistaadioni varingu tagajärjel hukkus üks inimene ja 14 sai vigastada. 
* Sudaani valitseva Rahvuskongressi Lõuna-Sudaani haru kuulutas ennast iseseisvaks parteiks.
* Uus-Meremaa kirderannikut tabas 7,6-magnituudine maavärin, mille epitsenter oli Vaikses ookeanis Kermadeci saarte lähedal.

## [[8. juuli]]

* Ameerika Ühendriikides startis Space Shuttle'i programmi viimasele lennule kosmosesüstik Atlantis.
* Kongo Demokraatliku Vabariigi idaosas Kisanganis kukkus maandumisel alla Hewa Bora Airwaysi reisilennuk Boeing 727. Lennuki pardal olnud 112 inimesest vähemalt 50 hukkus.
* Lätis astus ametisse president Andris Bērziņš.
* Rootsis pääses Stockholmi Karolinska Institutetist koju ainulaadse siirdamise üle elanud 36-aastane vähki põdenud mees, kelle hingetoru asendati tema enda tüvirakkudest laboris kasvatatud elundiga.
* Keskerakonna Pärnu piirkonna kesklinna osakond esitas Jüri Ratase erakonna esimehe kandidaadiks.

## [[9. juuli]]

* Lõuna-Sudaan kuulutas välja iseseisvuse.
* Läti endine president Valdis Zatlers teatas, et kavatseb 23. juulil asutada uue erakonna – Reformipartei.

## [[10. juuli]]

* Bosnia ja Hertsegoviina presidentuuri esimeheks sai horvaadist liige Željko Komšić.
* India põhjaosas Uttar Pradeshi osariigis Fatehpuris paiskus rööbastelt maha Hāorast New Delhisse teel olnud reisirongi vedur ja 12 vagunit. Hukkus vähemalt 68 ja vigastusi sai üle kahesaja inimese.
* Jaapani idarannikut tabas 7,1-magnituudine maavärin, mille epitsenter asus Sendaist 208 km kaugusel idas.
* Saksamaa organisatsioon Werkstatt Deutschland teatas, et Venemaa peaministrile Vladimir Putinile otsustati anda poliitikapreemia Quadriga.
* Suurbritannias lõpetas seoses tuntud inimeste telefonidesse häkkimise tõttu puhkenud skandaaliga ilmumise kõmuleht News of the World.
* Ukraina lääneosas Rivne oblastis Bile küla vanadekodus puhkenud tulekahjus hukkus vähemalt 16 inimest.
* Venemaal Tatarstanis Volga jõel uppus liinil Bolgar-Kaasan liiklev mootorlaev Bulgarija. Selle pardal olnud 208 inimesest päästeti 79, leiti 113 surnukeha ja ülejäänud jäid kadunuks.
* Tallinna Gustav Adolfi Gümnaasium teatas, et avab sügisest täiskasvanutele mõeldud mittestatsionaarse õppe 10. ja 11. klassis.
* Pärnumaal Koonga vallas Mihkli kiriku juures avati kaitseliidu Pärnumaa maleva algatusel mälestuskivi metsavend Ants Kaljurannale.

## [[11. juuli]]

* Kasahstanis Karagandõ oblastis Balhaša kinnipidamisasutuses toimus plahvatus, mille tagajärjel hukkus 16 põgeneda püüdnud vangi. 
* Küprose mereväebaasis Zygis toimunud püssirohukonteinerite plahvatuste tagajärjel hukkus vähemalt 12 inimest, sealhulgas Küprose mereväe ülem. Tugevalt kahjustada sai lähedal asuv Vassilikose elektrijaam, mis toodab 60% Küprose elektrienergiast. 
* Venemaal Tomski oblastis umbes 14 km kaugusel Streževoi linnast tegi Tomskist Surguti teel olnud lennufirma Angara reisilennuk An-24 põleva mootoriga hädamaandumise Obi jõele. Pardal olnud 36 inimesest vähemalt viis hukkus ja 26 sai vigastada.
* Eesti valitsus otsustas tunnustada Lõuna-Sudaani iseseisvust ja sõlmida Lõuna-Sudaaniga diplomaatilised suhted.

## [[12. juuli]]

* Afganistanis üllatusvisiidil viibinud Prantsusmaa president Nicolas Sarkozy teatas, et Prantsusmaa viib 2012. aasta lõpuks Afganistanist välja 1000 sõdurit.
* Filipiinidel leidis aset 6,2-magnituudine maavärin.
* Eestis viibis töövisiidil Läti uus president Andris Bērziņš.
* Eesti Riigi infosüsteemi ameti uueks juhiks valiti Jaan Priisalu. Tema ametiaeg algab 1. augustil 2011. 
* Saaremaal Salme alevikus toimuvatel arheoloogilistel väljakaevamistel leiti aasta tagasi leitud muinaslaeva teine ots.

## [[13. juuli]]

* Brasiilia kirdeosas Pernambuco osariigis kukkus alla Recifest Natani teel olnud lennufirma Noar Linhas Aéreas reisilennuk Let L-410, mille pardal olnud 16 inimest hukkus. 
* Indias Mumbais hukkus kolmes plahvatuses 20 inimest ning üle 100 inimese sai vigastusi.
* Suurbritannias Lincolnshire'is Bostonis hukkus tööstushoones toimunud plahvatuses viis leedulast.
* Tallinna sadamas randus kuus ristluslaeva kokku 9100 turistiga.

## [[14. juuli]]

* Ameerika Ühendriikide kaitseministeerium teatas, et ministeeriumi arvutitesse tunginud välisriigi valitsuse tellimusel tegutsenud häkkerid varastasid märtsis umbes 24 000 salajast dokumenti.
* Bangladesh ja India alustasid ühist piiriäärsete alade rahvaloendust.
* Indoneesias Sulawesi saarel hakkas purskama Lokoni vulkaan. Vähemalt 1000 inimest evakueeriti.
* Suurbritannia pealinnas Londonis avati Juri Gagarini mälestusmärk.
* Londoni oksjonil müüdi 881 250 naelsterlingi eest maailma teadaolevalt vanim jalgpallireeglistik, jalgpalliklubi Sheffield F.C. aastast 1857 pärit käsitsi kirjutatud brošüür.
* Ühinenud Rahvaste Organisatsiooni Peaassamblee kinnitas Lõuna-Sudaani ÜRO 193. liikmesriigiks. 
* Liibanonis vabastati seitse 23. märtsil 2011 röövitud eesti jalgrattamatkajat.

## [[15. juuli]]

* Jaapanis Tōkyō piirkonnas leidis aset 5,5-magnituudine maavärin, mille epitsenter asus Tōkyōst põhjas Ibaraki prefektuuris.
* Tšiili ranniku ääres Valparaíso lähedal leidis aset 6-magnituudine maavärin.
* Venemaal Penzas avati Venemaa Kommunistliku Partei algatusel Põhja-Osseetias annetustena kogutud raha eest rajatud Jossif Stalini monument.

## [[16. juuli]]

* Ameerika Ühendriikide president Barack Obama kohtus Washingtonis Valges Majas dalai-laama Tenzin Gyatsoga. Hiina välisministeerium süüdistas Obamat USA ja Hiina suhete rikkumises.
* Egiptuse välisminister Muḩammad al-‘Urābī teatas oma tagasiastumisest.
* Hiinas Shanghais algasid 31. juulini kestvad 2011. aasta ujumise maailmameistrivõistlused.
* Saksamaa organisatsioon Werkstatt Deutschland teatas, et loobub avalikkuse survel kavatsusest anda Venemaa peaministrile Vladimir Putinile poliitikaauhind Quadriga.
* Sudaani keskpank teatas, et riigis võetakse enne juuli lõppu kasutusele uus valuuta.

## [[17. juuli]]

* Saksamaal peetud naiste jalgpalli maailmameistrivõistluste finaalis võitis Jaapan tulemusega 3:2 USA ja tuli maailmameistriks. 
* São Tomél ja Príncipel toimus presidendivalimiste esimene voor. Enim hääli said endine president Manuel Pinto da Costa ja endine peaminister Evaristo Carvalho, kes on vastamisi 7. augustil peetavas teises voorus. 
* Lätis anti Andrus Kivirähale üle Jānis Baltvilksi lastekirjanduse ja illustratsioonipreemia, mille ta pälvis koos tõlkija Guntars Godiņšiga raamatu "Leiutajateküla Lotte" eest.
* Suurbritannias astus seoses News of the Worldi skandaaliga tagasi Scotland Yardi ülem Paul Stephenson.
* Eesti seitsmevõistleja Grit Šadeiko tuli Tšehhis Ostravas peetud võistlustel isikliku rekordi 6134 punktiga U23 vanuserühma Euroopa meistriks.

## [[18. juuli]]

* Ameerika Ühendriikide riigisekretär Hillary Clinton alustas visiiti Indias. 
* Afganistanis Kabulis andis NATO ja USA vägede juht kindral David Petraeus ameti üle kindral John Allenile. 
* Austria andis Horvaatiale välja 2010. aasta lõpus vahistatud korruptsioonis ja võimu kuritarvitamises kahtlustatava endise peaministri Ivo Sanaderi.
* Egiptuses astus ametisse peaminister ‘Işām Sharafi uus valitsus.
* Leedu esitas Austriale noodi 1991. aasta jaanuari Vilniuse vägivallaga seoses vahistatud endise KGB ohvitseri Mihhail Golovatovi vabakslaskmise tõttu.
* Venemaa president Dmitri Medvedev alustas kahepäevast visiiti Saksamaal.

## [[19. juuli]]

* Indoneesias Bali saarel algas Kagu-Aasia maade ühenduse ASEAN-i tippkohtumine.
* Süüria julgeolekuväed avasid Ḩimşi linnas tule matuserongkäigu pihta; hukkus 10 inimest.
* Tais Birma piiri äärsetes mägedes kukkus alla sõjaväekopter UH-60 Black Hawk, mille pardal oli üheksa inimest. 
* Tšiili ametiisikud teatasid, et mais üles kaevatud endise presidendi Salvador Allende säilmete analüüs kinnitas, et president tegi enesetapu.

## [[20. juuli]]

* Keenias põletati umbes viis tonni 2002. aastal Singapuris konfiskeeritud elevandiluud.
* Kõrgõzstani ja Usbekistani piiri lähedal leidis aset 6,2-magnituudine maavärin, mille epitsenter oli Farg‘ona orus umbes 30 km kaugusel Farg‘onast. Hukkus vähemalt 13 inimest.
* NASA teatas, et Hubble'i teleskoobi abil avastati Pluuto neljas kaaslane, mille läbimõõt arvatakse olevat 13–34 km. Taevakeha sai esialgseks nimeks P4.
* Serbias Novi Sadi lähedal vahistati Endise Jugoslaavia Rahvusvaheline Kriminaaltribunali viimane tagaotsitav Goran Hadžić, kelle juhtimisel tapsid serblased 1991. aastal Vukovaris 250 inimest.
* ÜRO kuulutas Somaalia lõunaosas välja näljahäda.
* Saksamaal hävitati Rudolf Heßi uusnatside palverännakute sihtkohaks saanud matmispaik Baieris Wunsiedelis; Heßi säilmed tuhastati ja puistati järve, mille nime ei avaldata.
* Soome suursaatkond Moskvas tühistas endisele KGB ohvitserile Mihhail Golovatovile 2009. aastal antud Schengeni viisa. 
* Amsterdamist Helsingisse lennanud Finnairi reisilennuk Airbus A319 tegi maailma pikima biokütusel kommertslennu.
* Eesti suursaadik ÜRO juures Margus Kolga ja Malawi Vabariigi suursaadik ÜRO juures Brian G. Bowler sõlmisid Eesti ja Malawi vahel diplomaatilised suhted.
* Eesti president Toomas Hendrik Ilves nimetas Jaan Heina suursaadikuks Türkmenistanis, Lauri Bambuse suursaadikuks Omaanis (asukohaga Tallinnas), Marina Kaljuranna suursaadikuks Mehhikos (asukohaga Washingtonis) ja Mariin Ratniku alaliseks esindajaks Euroopa Julgeoleku- ja Koostööorganisatsiooni juures Viinis.
* Kuku raadio valis uueks peatoimetajaks senise põllumajandusministeeriumi pressiesindaja Hindrek Riikoja. Tema ametiaeg algab 15. augustil.

## [[21. juuli]]

* Ameerika Ühendriikides Floridas Kennedy Kosmosekeskuses maandus Space Shuttle'i programmi viimase lennu teinud kosmosesüstik Atlantis.
* Brüsselis koos olnud euroala liidrid jõudsid kokkuleppele erasektorit kaasates Kreekale 135 miljardi euro suuruse laenu andmises. 
* Kariibi Ühenduse liikmesriikide peaministrid valisid ühenduse peasekretäriks Dominica poliitiku Irwin LaRocque'i.
* Saalomoni saari tabas 6,2-magnituudine maavärin, mille epitsenter asus Honiarast 260 km ida pool.
* Venemaa valmiskomisjon teatas, et presidendivalimised toimuvad 4. märtsil 2012, sest varem välja kuulutatud 11. märts on seoses naistepäeva tähistamisega tööpäev.
* Euroopa Nõukogu Parlamentaarse Assamblee Euroopa Rahvapartei rühma liikmed Rootsist, Soomest, Lätist, Leedust, Poolast ja Gruusiast esitasid Eesti delegatsiooni esimehe Andres Herkeli kandidatuuri ENPA presidendi kohale aastateks 2012–2014. 
* Afganistanis Helmandi provintsis Nād-e ‘Alī piirkonnas sai mässuliste korraldatud plahvatuses vigastada kaks Eesti jalaväekompanii Estcoy-12 kaitseväelast, üks neist raskelt.
* Eesti Meteoroloogia ja Hüdroloogia Instituudis mõõdeti Pärnumaal Sauga vaatlusjaamas selle suve kõrgeim õhutemperatuur, 31,8 kraadi. 
* Tallinnas Kadrioru staadionil algasid neli päeva kestvad juunioride Euroopa meistrivõistlused kergejõustikus.

## [[22. juuli]]

* Hiinas Henani provintsis Pekingi-Zhuhai kiirteel süttis reisijaid vedanud buss, õnnetuses hukkus 41 inimest, seitse pääses.
* 2011. aasta terrorirünnakud Norras: Norras Oslo südalinnas asuvas valitsuskvartalis toimus pommiplahvatus, mille tagajärjel hukkus kaheksa inimest. Vastutuse võttis enda peale terrorirühmitus Anşār al-Jihād al-‘Alāmī, kuid hiljem selgus, et ka selle rünnaku taga oli Anders Behring Breivik.
* 2011. aasta terrorirünnakud Norras: Norras Buskerudi maakonnas Tyrifjordeni järves asuval Utøya saarel tulistas politseinikuks maskeerunud Anders Behring Breivik surnuks 69 Norra Töölispartei noortekogu suvelaagris viibinud inimest. Sündmus leidis aset umbes kaks tundi pärast Oslos toimunud plahvatust.
* Soome välisminister Erkki Tuomioja osales oma vanaema Hella Wuolijoki 125. sünniaastapäeva pidustustel Tõrvas.

## [[23. juuli]]

* Belgias jõustus seadus, mis keelab musliminaistel avalikus kohas näokatte kandmise. 
* Hiina idaosas Zhejiangi provintsis Shangyu lähedal sõitis pikselöögi tõttu seiskunud Hangzhoust Wenzhousse teel olnud kiirrongile tagant otsa teine rong. Kokkupõrke tagajärjel paiskus kuus vagunit sillalt alla; hukkus vähemalt 43 inimest ja mitusada sai vigastada. 
* Jaapani kirdeosas leidis aset 6,4-magnituudine maavärin, mille epitsenter oli Vaikses ookeanis rohkem kui 400 km Tōkyōst ida pool.
* Lätis toimunud rahvahääletusel pooldas 94,3 protsenti osalenutest seimi laialisaatmist. 
* Lätis loodi endise presidendi Valdis Zatlersi algatusel uus partei, mis sai nimeks Zatlersi Reformipartei.
* Eesti ulmeauhinna Stalker parima romaani kategoorias võitis Leo Kunnas triloogia "Gort Ashryn" kolmanda osa "Rahu" eest.

## [[24. juuli]]

* Eesti odaviskaja Liina Laasma võitis Tallinnas Kadrioru staadionil peetud juunioride kergejõustiku Euroopa meistrivõistlustel tulemusega 55.99 kuldmedali.

## [[25. juuli]]

* Haagis Endise Jugoslaavia Rahvusvahelises Kriminaaltribunalis algas kohtupidamine 14 inimsusvastases kuriteos süüdistatava Horvaatia serblaste kindrali Goran Hadžići üle. Hadžić keeldus süüdistustele vastamast.
* Malta parlament kiitis heaks abielulahutuse legaliseerimise.
* Venemaal Tšuktšimaal Billingsi küla lähedal kukkus maandumisel alla kohalikule lennuettevõttele kuuluv vaatluslendu teostanud kopter Mi-8, mille pardal olnud kuuest inimesest neli hukkus. 
* Venezuela president Hugo Chávez teatas, et kavatseb kandideerida presidendiks uueks kuueaastaseks ametiajaks. 
* Vietnami parlament valis 487 häälega 500st presidendiks Trương Tấn Sangi. President nimetas peaminister Nguyễn Tấn Dũngi ametisse uueks ametiajaks.
* Hiiumaal Kõrgessaare vallas Malvastes pühitses Eesti Apostlik-Õigeusu Kiriku metropoliit Stefanus sisse õigeusu kabeli.

## [[26. juuli]]

* Kongo Demokraatliku Vabariigi loodeosas Tshuapa jõel 115 km Mbandakast ida pool põrkasid kokku kaks laeva; hukkus vähemalt 50 inimest ja vähemalt 35 jäi kadunuks.
* Läti keskvalimiskomisjon teatas, et ennetähtaegsed parlamendivalimised toimuvad 17. septembril 2011. 
* Maroko lõunaosas Guelmimi linna lähedal lendas sõjaväe transpordilennuk Hercules C-130 vastu mäge, hukkus vähemalt 78 inimest. 
* Eesti advokatuur arvas pistiseskandaali tõttu lahkumisavalduse esitanud Viktor Kaasiku advokatuurist välja.

## [[27. juuli]]

* Indias New Delhis kohtunud India välisminister S. M. Krishna ja Pakistani välisminister Hina Rabbani Khar pidasid kõnelusi kahe riigi suhete parandamiseks ning jõudsid kokkuleppele muu hulgas piiriäärse kaubavahetuse ja inimeste vaba liikumise edendamises.
* Sambias Lusakast umbes 300 km kaugusel idas hukkus bussi ja veoauto kokkupõrkes vähemalt 33 inimest.

## [[28. juuli]]

* Afganistanis Uruzgāni provintsi keskuses Tarīn Kowṯis hukkus enesetapurünnakus ja tulevahetuses politseiga vähemalt 22 inimest ja 40 sai vigastada.
* Iraagis Şalāḩ ad-Dīni kubernerkonna keskuses Tikrītis hukkus kahes pommiplahvatuses vähemalt 12 ja sai vigastada mitukümmen inimest.
* Küprose valitsus astus tagasi.
* Lõuna-Korea ametiisikud teatasid, et saja aasta rängimate hoovihmade tagajärjel tekkinud maalihete tõttu on riigi põhjaosas hukkunud vähemalt 57 inimest.
* Liibüas tapeti mässuliste liider ja endine siseminister kindral ‘Abd al-Fatāḩ Yūnis.
* Mikroneesia maade tippkohtumisel sõlmisid Mikroneesia Liiduriikide, Marshalli Saarte, Belau, Guami ja Põhja-Mariaanide esindajad kokkuleppe, millega luuakse Vaikses ookeanis umbes kolme miljoni ruutkilomeetri suurune haide kaitseala.
* Peruus astusid ametisse president Ollanta Humala ja peaminister Salomón Lerner Ghitis.

## [[29. juuli]]

* Hispaania peaminister José Luis Rodríguez Zapatero kuulutas 20. novembriks välja ennetähtaegsed parlamendivalimised. 
* Lõuna-Sudaanist sai Aafrika Liidu 54. liige. 
* Poola kaitseminister Bogdan Klich astus tagasi seoses Smolenski lennuõnnetuse uurimisraportis esitatud puudustega õhuväelastest meeskonna väljaõppes. 
* Prantsusmaal avaldati raport, mille järgi põhjustasid Air France'i 2009. aasta lennuõnnetuse pilootide eksimused. 
* Türgi relvajõudude juht kindral Işık Koşaner ning maa-, mere- ja õhuväe juhid astusid tagasi.
* Ukrainas Luhanski oblastis Suhhodilski söekaevanduses toimus plahvatus ja Donetski oblastis Makijivka kaevanduses purunes tõstuk. Hukkus kokku 37 kaevurit.
* Venemaa president Dmitri Medvedev rahuldas Tula oblasti kuberneri Vjatšeslav Dudka lahkumispalve ja nimetas kuberneri kohusetäitjaks Vladimir Gruzdevi.

## [[30. juuli]]

* Guyana pealinna Georgetowni lennujaamas maandunud Caribbean Airlinesi reisilennuk Boeing 737-800 sõitis maandumisrajalt välja ja murdus pooleks. Kõik pardal olnud 163 inimest pääsesid eluga.
* Hispaanias Kataloonias Rosese linnas sulges uksed viis korda Briti ajakirja Restaurant poolt maailma parimaks restoraniks valitud El Bulli.
* Iraagi peaminister Nūrī al-Mālikī teatas, et Iraak ostab Ameerika Ühendriikidelt 36 hävitajat F-16. 
* Itaalias Sitsiilia saarel hakkas purskama Etna vulkaan, paisates laavat mitmesaja meetri kõrgusele.
* Jaapanis Fukushima prefektuuris leidis aset 6,6-magnituudine maavärin, mille epitsenter oli umbes 100 km kaugusel Fukushimast kagus.
* Vietnami põhjaosas Hải Phòngis jalatsitehases puhkenud tulekahjus hukkus vähemalt 17 inimest.
* Tallinnas sadas ööpäeva jooksul umbes juulikuu keskmise normi jagu (ligi 80 mm) vett. 
* Jänedal peetud talupäevadel kuulutas Eestimaa Talupidajate Keskliit aasta taluks Lääne-Virumaal tegutseva Raja talu, mida peavad Kaupo Uukivi ja Mare Raja. 

## [[31. juuli]]

* Afganistanis Helmandi provintsis Lashkargāh's hukkus Ţālebāni enesetapurünnakus vähemalt kümme politseinikku ja üks laps. 
* Süüria sõjaväe tankirünnakus mässava rahva vastu Ḩamāh's hukkus vähemalt 121 inimest.
* Venemaal Moskva jõel põrkasid kokku kaubalaev ja pidulistega lõbusõidukaater; hukkus üheksa inimest. 
* Tallinnas Eesti Rahvusringhäälingu raadiomajas plahvatas alajaam ning umbes tund aega oli ERR raadiojaamade eetris vaikus.

## Viited